User:Lastak/sandbox

Անթիլիաս (أنطلياس; Antelias) քաղաք Լիբանանում: Ըստ էության Բեյրութի արվարձանն է, գտնվում է Բեյրութից մոտավորապես 5 կմ դեպի հյուսիս, Միջերկրական ծովի ափին: Բարձրությունը ծովի մակերեւույթից՝ 10 մետր:  Բնակիչները հիմնականում քրիստոնյաներ են՝ հայեր, մարոնիտներ, Հույն Կաթողիկե եւ Հույն Օրթոդոքս եկեղեցիների հետեւորդներ:

Անթիլիասում է գտնվում Հայ Առաքելական եկեղեցուչորս նվիրապետական աթոռներից մեկը՝ Մեծի Տանն Կիլիկիոյ Կաթողիկոսությունը:

Ծագումնաբանություն
Անվանումն ունի հունական ծագում, ἀντήλιος – from ἀντί(հակա) "contra" and ἥλιος (helios) "արեւ" – այսինքն, "արեւին հանդիման".

Ինքնակառավարման մարմինը
Անթիլիասը գտնվում է "Անթիլիաս-Նաքաչ" (Antelias - Naqqach) մունիցիպալիտետի կազմում՝ Լիբանանի 8 մոհաֆազաթներից (մարզերից) մեկում՝ Կազա Մատնում (Kaza of Matn): Անթիլիաս-Նաքաչի տարածքը կազմում է 193 հեկտար (1.93 km²):

Աշխարհագրություն
Անթիլիասի տարածքը կազմված է ափամերձ պարարտ դաշտավայրային մասից եւ արեւելյան կողմում գտնվող լեռնային հատվածից. Կա նաեւ Անթիլիաս գետակի երկու ափերի երկայնքով ձգվող նեղ հարթավայրային մաս: Անթիլիաս գետակի ակունքը ոչ հեռու գտնվող Ֆավար (Fawar) աղբյուրն է, գետակը հոսում է արեւյելքից արեւմուտք՝ թափվելով Միջերրոկան ծով: Գետակի ջրերը խիստ աղտոտված են՝ շրջակայքի խիստ ուրբանիզացվածության եւ կոյուղաջրերի մաքրման կայանների բացակայության պատճառով:

Մինչեւ 20-րդ դարի 90-աան թվականները Անթիլիասի ափամերձ դաշտերը եւ Անթիլիասի գետահովիտը կառուցապատված չէին եւ պատված էին նարնջի ու բանանի ծառերով: Բնակելի եւ առեւտրային նշանակութկան շենքերի բուռն եւ հիմնականում քաոտիկ շինարարությունը ծանր ազդեցություն ունեցավ շրջկա միջավայրի վրա՝ կանաչ տարծքները համարյա իսպառ վերացան:

Առեւտուր, սնունդ, ժամանց
Անթիլիասում են գտնվում այնպիսի հանրահայտ մոլեր, ինչպիսիք են ABC-ն եւ Le Mall-ը, Spinneys եւ Bou Kahlil սուպերմարկետները, Cine St Elie, Grands Cinemas եւ CineMall կինոթատրոնները: Հինգ առեւտրային բանկեր են գտնվում Անթիլիասը ափամերձ մայրուղուն կապող փողոցի վրա: Փողոցներից մեկն էլ հայտնի է տարատեսակ խոհանոցներ ունեցքղ ռեստորաններով, ինչպիսիք են ճապոնական Yen-ը, Yabani-ն ու Tsunami-ն, լիբանանյան Petit cafe-ն, Keif-ը եւ Lebnene-ն, ամերիկյան Spot-ը եւ Public-ը, իտալական Pinocchio-ն, մեքսիկական Carlito's-ն ու ֆրանսիական L'escroc-ը:

Տեսարժան վայրեր
Garden Tower-ը Անթիլիասում կառուցված առաջին հյուրանոցն է: Այն գտնվում է Անթիլիասի գլխավոր տեսարժան վայրի՝ Մեծի Տանն Կիլիկիոյ Կաթողիկոսության նստավայրից ոչ հեռու: Տարածքում կան նաեւ այլ կարեւոր կրոնական կենտրոններ, ինչպիսիք են մարոնիտների Սբ. Եղիա հին (1895) ու նոր եկեղեցիները եւ Հույն Օրթոդոքսների Սբ. Միքայել եկեղեցին: Անթիլիասում է գտնվում Կսար Ակիլ (Ksar Akil) հնավայրը՝ որտեղ գտնվել է տարածաշրջանի ամենահին՝ 30000 տարեկան մարդու մնացորդները: